У чым сакрэт яго працоўных поспехаў? Уласна кажучы, сакрэту ніякага няма: проста чалавек знайшоў сваё месца ў жыцці. Астатняе – любоў да тэхнікі, працавітасць, стараннасць, добрасумленнасць, адказнасць, жаданне спасцігаць новае, самаўдасканальвацца – гэта ўжо закладзена ў генах, выхавана ў сям’і, адшліфавана дзякуючы шматгадоваму вопыту. Удвая прыемна, што Віктар, сын Аляксандра Міхайлавіча, стаў дастойным прадаўжальнікам бацькавай справы і ўжо мае значную колькасць працоўных перамог не толькі на раённым, але і на абласным узроўні. Нездарма кажуць: сярод усіх метадаў і прыёмаў выхавання ў сям’і самым дзейсным з’яўляецца ўласны прыклад бацькоў.